RAPORTUL

privind conturile anuale ale întreprinderii comune „Componente și sisteme electronice pentru o poziție de lider a Europei” pentru exercițiul financiar 2017, însoțit de răspunsurile întreprinderii comune

(2018/C 452/04)

CUPRINS

Puncte Pagina INTRODUCERE 1-10 28 Crearea întreprinderii comune „Componente și sisteme electronice pentru o poziție de lider a Europei” 1-2 28 Guvernanța 3-5 28 Obiective 6 28 Resurse 7-9 28 Evaluările Comisiei 10 29 OPINIE 11-28 29 Opinia privind fiabilitatea conturilor 12 29 Opinia privind legalitatea și regularitatea operațiunilor de venituri subiacente conturilor 13 29 Argumentele care stau la baza exprimării opiniei cu rezerve privind legalitatea și regularitatea plăților subiacente conturilor 14-18 29 Opinie cu rezerve privind legalitatea și regularitatea plăților subiacente conturilor 19 30 Responsabilitățile conducerii și ale persoanelor însărcinate cu guvernanța 20-22 30 Responsabilitatea auditorului cu privire la auditul conturilor și al operațiunilor subiacente 23-28 31 GESTIUNEA BUGETARĂ șI FINANCIARĂ 29-35 31 Execuția bugetului pentru exercițiul 2017 29 31 Execuția multianuală a bugetului în cadrul programului PC7 30 31 Execuția multianuală a bugetului în cadrul programului Orizont 2020 31-35 32 CONTROALELE INTERNE 36-37 32 Procedurile administrative 36-37 32 ALTE ASPECTE 38 32 Mobilizarea contribuțiilor din partea membrilor sectorului industrial 38 32 INFORMAțII PRIVIND EVALUĂRILE COMISIEI 39-40 33 ANEXĂ – SITUAțIA ACțIUNILOR ÎNTREPRINSE ÎN URMA OBSERVAțIILOR DIN EXERCIțIILE ANTERIOARE 34 RĂSPUNSURILE ÎNTREPRINDERII COMUNE 35

INTRODUCERE

Crearea întreprinderii comune „Componente și sisteme electronice pentru o poziție de lider a Europei”

1. Întreprinderea comună „Componente și sisteme electronice pentru o poziție de lider a Europei” (denumită în continuare „întreprinderea comună ECSEL”), cu sediul la Bruxelles, a fost creată în mai 2014 ( 1 ) pentru o perioadă care se încheie la 31 decembrie 2024. Întreprinderea comună ECSEL a înlocuit și a succedat întreprinderilor comune ENIAC și ARTEMIS, care au fost închise la 26 iunie 2014. Întreprinderea comună ECSEL a început să își desfășoare activitatea în mod autonom la data de 27 iunie 2014.

2. Întreprinderea comună ECSEL este un parteneriat public-privat pentru cercetare în domeniul nanoelectronicii și în cel al sistemelor informatice integrate. Membrii fondatori ai întreprinderii comune ECSEL sunt Uniunea Europeană (UE), reprezentată de Comisie, statele participante la ECSEL ( 2 ) și trei asociații industriale (AENEAS, ARTEMISIA și EPoSS), care reprezintă întreprinderi și organizații din domeniul cercetării, active în sectorul sistemelor integrate și ciber-fizice, al integrării sistemelor inteligente, al microelectronicii și al nanoelectronicii.

Guvernanța

3. Structura de guvernanță a întreprinderii comune ECSEL include Consiliul de conducere, directorul executiv, Consiliul autorităților publice și Consiliul membrilor privați.

4. Consiliul de conducere este format din reprezentanți ai membrilor întreprinderii comune. El exercită responsabilitatea globală asupra orientării strategice și a operațiunilor întreprinderii comune și supraveghează punerea în aplicare a activităților acesteia. Directorul executiv este responsabil de gestionarea curentă a întreprinderii comune.

5. Consiliul autorităților publice este format dintr-un reprezentant din partea Comisiei și din câte un reprezentant din partea fiecărui stat participant la întreprinderea comună ECSEL. El decide cu privire la alocarea finanțării publice pentru propunerile selectate. Consiliul membrilor privați este format din reprezentanții membrilor privați ai întreprinderii comune ECSEL și elaborează proiectul de agendă strategică de cercetare și inovare a acesteia.

Obiective

6. Obiectivul principal urmărit de întreprinderea comună ECSEL este de a contribui la dezvoltarea în UE a unei industrii a componentelor și a sistemelor electronice care să fie puternică și competitivă la nivel mondial. Întreprinderea comună își propune, de asemenea, să asigure disponibilitatea componentelor și a sistemelor electronice pentru piețele-cheie și pentru abordarea provocărilor societale, precum și să mențină și să dezvolte capacitățile de producție din Europa pentru semiconductori și sisteme inteligente. Întreprinderea comună urmărește să alinieze strategiile diferitelor state membre pentru a atrage investiții private și a contribui la eficacitatea sprijinului public, evitând dublarea și fragmentarea inutilă a eforturilor și facilitând participarea actorilor implicați în cercetarea și inovarea din domeniile relevante.

Resurse

7. Contribuția maximă care poate fi acordată de UE pentru activitățile întreprinderii comune ECSEL este de 1 185 de milioane de euro, aceasta urmând a fi finanțată din programul Orizont 2020 ( 3 ) . Statele participante la ECSEL ar trebui să contribuie cu o sumă cel puțin similară ( 4 ) . Contribuțiile din partea membrilor din sectorul industrial trebuie să fie de cel puțin 1 657,5 milioane de euro ( 5 )

8. Costurile administrative ale întreprinderii comune ECSEL trebuie să fie acoperite din contribuțiile în numerar din partea membrilor, astfel: maximum 15,3 milioane de euro din partea UE și o contribuție din partea membrilor din sectorul industrial echivalentă cu 1 % din suma costului total al tuturor proiectelor (cel puțin 19,7 milioane de euro, dar fără să depășească 48 de milioane de euro) ( 6 )

9. În 2017, bugetul definitiv al întreprinderii comune ECSEL a fost de 290,1 milioane de euro (în 2016, acesta a fost de 244 de milioane de euro). La 31 decembrie 2017, întreprinderea comună avea un efectiv de 29 de angajați (în 2016, numărul acestora se ridica la 29) ( 7 )

Evaluările Comisiei

10. În iunie 2017, Comisia a finalizat evaluarea finală a activităților legate de PC7 ale întreprinderii comune și evaluarea intermediară a activităților acesteia legate de Orizont 2020, evaluări care au fost urmate de câte un plan de acțiune elaborat de întreprinderea comună pentru a da curs recomandărilor formulate în cadrul evaluărilor. Cu această ocazie, Curtea include în prezentul raport o secțiune referitoare la planurile de acțiune întocmite de întreprinderea comună ca răspuns la evaluări. Această secțiune are doar un scop informativ și nu face parte din opinia de audit sau din observațiile Curții.

OPINIE 11. Curtea a auditat următoarele: (a) conturile întreprinderii comune, care cuprind situațiile financiare (8) și rapoartele privind execuția bugetară (9) pentru exercițiul financiar încheiat la 31 decembrie 2017; și (b) legalitatea și regularitatea operațiunilor subiacente acestor conturi, în conformitate cu prevederile articolului 287 din Tratatul privind funcționarea Uniunii Europene (TFUE). Opinia privind fiabilitatea conturilor 12. În opinia Curții, conturile întreprinderii comune pentru exercițiul încheiat la 31 decembrie 2017 prezintă în mod fidel, sub toate aspectele semnificative, situația financiară a acesteia la 31 decembrie 2017, precum și rezultatele operațiunilor sale, fluxurile sale de numerar și modificările în structura activelor nete pentru exercițiul încheiat la această dată, în conformitate cu dispozițiile regulamentului său financiar și cu normele contabile adoptate de contabilul Comisiei. Aceste norme se bazează pe standardele de contabilitate pentru sectorul public acceptate la nivel internațional. Opinia privind legalitatea și regularitatea operațiunilor de venituri subiacente conturilor 13. În opinia Curții, operațiunile de venituri subiacente conturilor aferente exercițiului încheiat la 31 decembrie 2017 sunt conforme cu legile și reglementările sub toate aspectele semnificative. Argumentele care stau la baza exprimării opiniei cu rezerve privind legalitatea și regularitatea plăților subiacente conturilor 14. Întreprinderea comună ECSEL a preluat proiectele PC7 ale întreprinderilor comune ARTEMIS și ENIAC. Plățile pe care întreprinderea comună ECSEL le-a efectuat pentru aceste proiecte în 2017, pe baza certificatelor de acceptare a costurilor emise de autoritățile naționale de finanțare din statele participante la ECSEL, s-au ridicat la 76,4 milioane de euro (în 2016, aceste plăți s-au ridicat la 118 milioane de euro), ceea ce reprezintă 32 % (în 2016, 54 %) din totalul plăților operaționale efectuate de întreprinderea comună în 2017. 15. ex post ale plăților din cadrul proiectelor PC7 sunt efectuate de către autoritățile naționale de finanțare în numele întreprinderii comune. Strategiile de audit ex post ale întreprinderilor comune ARTEMIS și ENIAC se bazau în mare măsură pe auditul declarațiilor de cheltuieli aferente proiectelor care este efectuat de autoritățile naționale de finanțare Acordurile administrative încheiate de întreprinderile comune ARTEMIS și ENIAC cu autoritățile naționale de finanțare au continuat să se aplice și după ce aceste două întreprinderi comune au fuzionat pentru a forma ECSEL. În baza acordurilor respective, auditurileale plăților din cadrul proiectelor PC7 sunt efectuate de către autoritățile naționale de finanțare în numele întreprinderii comune. Strategiile de auditale întreprinderilor comune ARTEMIS și ENIAC se bazau în mare măsură pe auditul declarațiilor de cheltuieli aferente proiectelor care este efectuat de autoritățile naționale de finanțare ( 10 ) 16. Întreprinderea comună ECSEL a luat măsuri pentru a evalua modul de desfășurare a auditurilor ex post de către autoritățile naționale de finanțare și a obținut de la acestea declarații scrise în care se afirmă că implementarea procedurilor lor naționale oferă o asigurare rezonabilă referitor la legalitatea și regularitatea operațiunilor. Cu toate acestea, diferențele semnificative de la nivelul metodologiilor și al procedurilor utilizate de către autoritățile naționale de finanțare nu permit întreprinderii comune ECSEL să calculeze o rată de eroare ponderată unică și fiabilă și nici o rată de eroare reziduală. 17. ex post funcționează în mod eficace și dacă acest instrument esențial de control permite obținerea unei asigurări suficiente privind legalitatea și regularitatea operațiunilor subiacente în ceea ce privește proiectele din cadrul PC7 Prin urmare, Curtea nu este în măsură să concluzioneze dacă auditurilefuncționează în mod eficace și dacă acest instrument esențial de control permite obținerea unei asigurări suficiente privind legalitatea și regularitatea operațiunilor subiacente în ceea ce privește proiectele din cadrul PC7 ( 11 ) 18. ex post ex post al unui eșantion aleatoriu format din declarații de cheltuieli intermediare aferente programului Orizont 2020. Rezultatele acestui audit vor fi prezentate însă abia în raportul anual de activitate al întreprinderii comune pe 2018. Această chestiune legată de diferențele de la nivelul metodologiilor și al procedurilor utilizate de autoritățile naționale de finanțare nu este relevantă pentru implementarea proiectelor din cadrul Orizont 2020, întrucât Serviciul comun de audit din cadrul Comisiei este responsabil de auditul ( 12 ) . În 2017, întreprinderea comună – împreună cu Serviciul comun de audit din cadrul DG RTD – a lansat primul audital unui eșantion aleatoriu format din declarații de cheltuieli intermediare aferente programului Orizont 2020. Rezultatele acestui audit vor fi prezentate însă abia în raportul anual de activitate al întreprinderii comune pe 2018. Opinie cu rezerve privind legalitatea și regularitatea plăților subiacente conturilor 19. În opinia Curții, cu excepția posibilelor efecte ale aspectelor descrise la punctele 14-18, plățile subiacente conturilor aferente exercițiului încheiat la 31 decembrie 2017 sunt conforme cu legile și reglementările în vigoare sub toate aspectele semnificative. Responsabilitățile conducerii și ale persoanelor însărcinate cu guvernanța 20. În conformitate cu articolele 310-325 TFUE și cu regulamentul financiar al întreprinderii comune, conducerea este responsabilă de întocmirea și de prezentarea conturilor pe baza standardelor de contabilitate pentru sectorul public acceptate la nivel internațional, precum și de legalitatea și regularitatea operațiunilor subiacente conturilor. Această responsabilitate include conceperea, implementarea și menținerea controalelor interne necesare pentru întocmirea și pentru prezentarea unor situații financiare care să nu fie afectate de denaturări semnificative, fie rezultate din acte de fraudă, fie rezultate din erori. Conducerea are, în egală măsură, responsabilitatea de a se asigura că activitățile, operațiunile financiare și informațiile reflectate în situațiile financiare sunt conforme cu dispozițiile care le reglementează. Responsabilitatea finală pentru legalitatea și regularitatea operațiunilor subiacente conturilor aparține conducerii întreprinderii comune. 21. În procesul de întocmire a conturilor, conducerea este responsabilă de evaluarea capacității întreprinderii comune de a-și continua activitatea, prezentând, după caz, aspectele relevante pentru continuitatea activității și utilizând principiul contabil al continuității activității. 22. Persoanele însărcinate cu guvernanța sunt responsabile de supravegherea procesului de raportare financiară al întreprinderii comune. Responsabilitatea auditorului cu privire la auditul conturilor și al operațiunilor subiacente 23. Obiectivul Curții este, pe de o parte, de a obține o asigurare rezonabilă referitor la prezența sau la absența unor denaturări semnificative în cadrul conturilor întreprinderii comune și la conformitatea operațiunilor subiacente conturilor cu legile și reglementările și, pe de altă parte, de a furniza Parlamentului European și Consiliului sau, după caz, altor autorități responsabile de descărcarea de gestiune, o declarație de asigurare cu privire la fiabilitatea conturilor și la legalitatea și regularitatea operațiunilor subiacente acestora, pe baza auditului său. Asigurarea rezonabilă reprezintă un nivel de asigurare ridicat, dar nu este o garanție a faptului că auditul va detecta întotdeauna eventualele denaturări sau neconformități semnificative existente. Acestea pot apărea ca rezultat fie al unei fraude, fie al unei erori și sunt considerate a fi semnificative dacă se estimează, în mod rezonabil, că ele ar putea, în mod individual sau agregat, influența deciziile economice pe care utilizatorii conturilor le pot lua pe baza acestora. 24. Auditul implică aplicarea unor proceduri în vederea obținerii de probe de audit privind sumele și informațiile prezentate în conturi și privind legalitatea și regularitatea operațiunilor subiacente acestora. Procedurile de audit sunt alese pe baza raționamentului auditorului, care include evaluarea riscurilor ca în cadrul conturilor să se regăsească denaturări semnificative sau ca la nivelul operațiunilor subiacente să existe neconformități semnificative cu cerințele din legislația Uniunii Europene, fie că aceste denaturări sau neconformități rezultă din acte de fraudă, fie că rezultă din erori. Atunci când evaluează aceste riscuri, auditorul analizează controalele interne relevante pentru întocmirea și prezentarea fidelă a conturilor și pentru legalitatea și regularitatea operațiunilor subiacente, scopul fiind însă acela de a defini proceduri de audit corespunzătoare în raport cu circumstanțele date, și nu de a exprima o opinie cu privire la eficacitatea controalelor interne respective. Auditul include, în egală măsură, aprecierea caracterului adecvat al politicilor contabile utilizate și a caracterului rezonabil al estimărilor contabile elaborate de conducere, precum și evaluarea prezentării globale a conturilor. 25. În ceea ce privește veniturile, Curtea verifică subvenția primită de la Comisie și evaluează procedurile instituite de întreprinderea comună pentru colectarea taxelor și a altor venituri. 26. În ceea ce privește cheltuielile, Curtea examinează operațiunile de plăți la momentul la care cheltuielile au fost suportate, înregistrate și acceptate. Examinarea acoperă toate categoriile de plăți (inclusiv plățile efectuate în vederea achiziționării de active) la momentul la care sunt efectuate. 27. La întocmirea prezentului raport și a opiniei, Curtea a luat în considerare activitatea de audit desfășurată de auditorul extern independent cu privire la conturile întreprinderii comune, în conformitate cu prevederile articolului 208 alineatul (4) din Regulamentul financiar al UE ( 13 )

28. Observațiile prezentate în continuare nu pun în discuție opiniile exprimate de Curte.

GESTIUNEA BUGETARĂ ȘI FINANCIARĂ

Execuția bugetului pentru exercițiul 2017

29. Bugetul definitiv pentru exercițiul 2017 cuprindea credite de angajament în valoare de 183,9 milioane de euro și credite de plată în valoare de 290,1 milioane de euro. Pentru creditele de angajament, rata de execuție a fost de 98 %, iar pentru creditele de plată, de 83 %.

Execuția multianuală a bugetului în cadrul programului PC7

30. Până la închiderea lor în luna iunie 2014, întreprinderile comune ARTEMIS și ENIAC realizaseră angajamente în valoare de 623 de milioane de euro (181 de milioane de euro în cazul ARTEMIS și 442 de milioane de euro în cazul ENIAC) pentru activitățile operaționale care urmau să fie finanțate din PC7. La sfârșitul exercițiului 2017, plățile corespunzătoare înscrise în conturile întreprinderii comune ECSEL se ridicau la 488 de milioane de euro (148 de milioane de euro pentru ARTEMIS și 340 de milioane de euro pentru ENIAC).

Execuția multianuală a bugetului în cadrul programului Orizont 2020

31. Din suma maximă de 1 185 de milioane de euro alocată întreprinderii comune ECSEL din fondurile programului Orizont 2020 pe întreaga durată de viață a întreprinderii, UE contribuise, până la sfârșitul anului 2017, cu o sumă în numerar în valoare totală de 377 de milioane de euro.

32. Cele 28 de state participante la întreprinderea comună ECSEL au obligația de a aduce o contribuție financiară la activitățile operaționale ale acestei întreprinderi comune în valoare de cel puțin 1 170 de milioane de euro. Până la sfârșitul anului 2017, statele participante care au luat parte la cererile de propuneri din 2014, 2015 și, respectiv, 2016 – 19, 21 și, respectiv, 24 de state – realizaseră angajamente în valoare de 404 milioane de euro și efectuaseră plăți în cuantum de 150,5 milioane de euro (13 % din totalul contribuțiilor obligatorii). Pe lângă faptul că implementarea proiectelor din cadrul programului Orizont 2020 se află încă într-o fază incipientă, nivelul aparent scăzut al contribuțiilor din partea statelor participante este explicat și de faptul că unele dintre statele participante recunosc și raportează costurile abia la finalizarea proiectelor cărora le acordă sprijin.

33. Din totalul de 1 657,5 milioane de euro corespunzând contribuțiilor care trebuiau să fie puse la dispoziție de membrii din sectorul industrial pentru activitățile întreprinderii comune, aceasta a estimat că membrii în cauză aduseseră contribuții în natură în valoare de 421 de milioane de euro.

34. În consecință, până la sfârșitul exercițiului 2017, contribuțiile totale din partea membrilor din sectorul industrial se ridicau la 421 de milioane de euro; cu titlu de comparație, contribuția în numerar din partea UE se ridica la 377 de milioane de euro.

35. Din bugetul operațional și administrativ maxim al întreprinderii comune ECSEL în cuantum de 1 204,7 milioane de euro ( 14 ) , aceasta realizase, până la sfârșitul exercițiului 2017, angajamente în valoare de 455 de milioane de euro și plăți în cuantum de 314 milioane de euro, majoritatea acestora fiind plăți de prefinanțare pentru primul val de proiecte din cadrul programului Orizont 2020.

CONTROALELE INTERNE

Procedurile administrative

36. În 2017, Curtea a observat deficiențe semnificative în gestionarea procedurilor de achiziții de servicii administrative (de exemplu, alegerea unei procedurii de achiziție inadecvate, lacune în definirea serviciilor care urmau a fi furnizate, semnarea cu întârziere a actelor adiționale).

37. În plus, în 2017, întreprinderea comună nu consemnase în mod corespunzător în registrul său de excepții cazurile de eludare a controalelor de către conducere și nici abaterile de la procesele și procedurile stabilite. Această situație afectează capacitatea conducerii de a asigura eficacitatea proceselor de control intern și de a reacționa rapid la deficiențele procedurale.

ALTE ASPECTE

Mobilizarea contribuțiilor din partea membrilor sectorului industrial

38. Unul dintre principalele obiective ale întreprinderii comune este de a mobiliza contribuții din partea membrilor din sectorul de activitate al acesteia. Coeficientul minim al efectului de levier care trebuie atins, în conformitate cu regulamentul de instituire a întreprinderii comune, este de 1,42 ( 15 ) . Dacă se ia în considerare ansamblul finanțărilor publice – atât din partea programului Orizont 2020, cât și din partea statelor participante –, coeficientul minim al efectului de levier este de 0,7 ( 16 )

INFORMAȚII PRIVIND EVALUĂRILE COMISIEI

39. Evaluarea finală a Comisiei cu privire la întreprinderile comune ARTEMIS și ENIAC în contextul PC7 a acoperit perioada cuprinsă între 2008 și 2013 ( 17 ) , în timp ce evaluarea intermediară a întreprinderii comune ECSEL în contextul programului Orizont 2020 a acoperit perioada cuprinsă între 2014 și 2016 ( 18 ) . Evaluările au fost desfășurate cu ajutorul unor experți independenți, așa cum se prevede în regulamentele Consiliului privind întreprinderile comune în cauză ( 19 ) , și au acoperit performanța acestora în ceea ce privește relevanța, eficiența, eficacitatea, coerența și valoarea adăugată europeană, cu un accent suplimentar pe deschidere, transparență și calitatea activităților de cercetare. Rezultatele acestor evaluări au fost luate în considerare în raportul trimis de Comisie Parlamentului European și Consiliului în octombrie 2017 ( 20 )

40. Ca răspuns la recomandările formulate de evaluatori ( 21 ) , întreprinderea comună a elaborat un plan de acțiune care a fost adoptat de Consiliul său de conducere în luna aprilie 2018. Acest plan cuprinde o gamă largă de acțiuni care urmează să fie puse în aplicare de întreprinderea comună ( 22 ) . Un anumit număr de activități au fost deja inițiate ( 23 ) , dar majoritatea acțiunilor ar trebui să fie puse în aplicare în 2018 și 2019, în timp ce unele dintre ele au fost considerate ca fiind în afara sferei de competență a întreprinderii comune ECSEL ( 24 )

Prezentul raport a fost adoptat de Camera IV, condusă de domnul Neven MATES, membru al Curții de Conturi, la Luxemburg, în ședința sa din 2 octombrie 2018. Pentru Curtea de Conturi Klaus-Heiner LEHNE Președinte

(1) Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (JO L 169, 7.6.2014, p. 152).

(2) Austria, Belgia, Bulgaria, Republica Cehă, Danemarca, Estonia, Finlanda, Franța, Germania, Grecia, Ungaria, Irlanda, Israel, Italia, Letonia, Lituania, Luxemburg, Malta, Țările de Jos, Norvegia, Polonia, Portugalia, România, Slovacia, Slovenia, Spania, Suedia și Regatul Unit.

(3) Articolul 3 alineatul (1) din Regulamentul (UE) nr. 561/2014.

(4) Articolul 4 alineatul (1) din Regulamentul (UE) nr. 561/2014.

(5) Articolul 4 alineatul (2) din Regulamentul (UE) nr. 561/2014.

(6) Articolul 16 alineatul (2) din statutul întreprinderii comune ECSEL [anexa la Regulamentul (UE) nr. 561/2014]. În conformitate cu articolul 19 din același regulament, următoarele contribuții suplimentare la costurile administrative ale întreprinderii comune ECSEL au fost plătite în cursul perioadei 2014-2017 pentru a finaliza acțiunile lansate în temeiul Regulamentului (CE) nr. 72/2008 al Consiliului din 20 decembrie 2007 privind înființarea întreprinderii comune ENIAC (JO L 30, 4.2.2008, p. 21) și al Regulamentului (CE) nr. 74/2008 al Consiliului din 20 decembrie 2007 de înființare a „întreprinderii comune ARTEMIS” în scopul punerii în aplicare a unei inițiative tehnologice comune privind sistemele informatice integrate (JO L 30, 4.2.2008, p. 52): (a) 2 050 000 de euro de către UE; (b) 1 430 000 de euro de către asociația AENEAS; (c) 975 000 de euro de către asociația ARTEMISIA.

(7) Mai multe informații cu privire la întreprinderea comună și la activitățile sale sunt disponibile pe site-ul acesteia: www.ecsel-ju.eu

(8) Situațiile financiare cuprind bilanțul, situația performanței financiare, situația fluxurilor de numerar, situația modificărilor în structura activelor nete, precum și o sinteză a principalelor politici contabile, alături de o serie de alte note explicative.

(9) Rapoartele privind execuția bugetară cuprind rapoartele în care sunt prezentate toate operațiunile bugetare sub formă agregată, precum și note explicative.

(10) Potrivit strategiilor de audit ex post ale întreprinderilor comune ARTEMIS și ENIAC, acestea trebuiau să evalueze cel puțin o dată pe an dacă informațiile primite de la statele membre furnizează o asigurare suficientă în ceea ce privește regularitatea și legalitatea operațiunilor executate.

(11) A se vedea și capitolul X din Raportul anual de activitate pe 2017 al întreprinderii comune ECSEL.

(12) Articolul 13 alineatul (2) din Regulamentul (UE) nr. 561/2014.

(13) Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

(14) Această sumă include contribuția maximă în numerar din partea UE la costurile administrative și operaționale ale întreprinderii comune (1 185 de milioane de euro), precum și contribuția în numerar din partea membrilor din sectorul industrial la costurile administrative ale întreprinderii (19,7 milioane de euro).

(15) Raportul dintre contribuțiile minime în natură din partea membrilor din sectorul industrial la activitățile operaționale ale întreprinderii comune (1 657,5 milioane de euro) și contribuția maximă în numerar din partea UE la întreprinderea comună (1 185 de milioane de euro).

(16) Raportul dintre contribuțiile minime în natură din partea membrilor din sectorul industrial la activitățile operaționale ale întreprinderii comune (1 657,5 milioane de euro) și totalul contribuțiilor din partea UE și a statelor participante la întreprinderea comună (2 355 de milioane de euro).

(17) Final evaluation of the ARTEMIS and ENIAC Joint Undertakings operating under FP7 (Evaluare finală a întreprinderilor comune ARTEMIS și ENIAC care activează în cadrul PC7): https://ec.europa.eu/research/evaluations/pdf/artemis-eniac.pdf

(18) Interim evaluation of the ECSEL Joint Undertaking (2014-2016) operating under Horizon 2020 [Evaluarea intermediară a întreprinderii comune ECSEL (2014-2016) care activează în cadrul programului Orizont 2020]: https://ec.europa.eu/research/evaluations/pdf/ecsel.pdf

(19) Evaluări obligatorii realizate de Comisie în aplicarea dispozițiilor articolului 11 din Regulamentul (CE) nr. 74/2008 privind întreprinderea comună ARTEMIS, din Regulamentul (CE) nr. 72/2008 privind întreprinderea comună ENIAC și din Regulamentul (UE) nr. 561/2014 privind înființarea întreprinderii comune ECSEL.

(20) Documentul de lucru al serviciilor Comisiei: Interim Evaluation of the Joint Undertakings operating under Horizon 2020 (Evaluarea intermediară a întreprinderilor comune care activează în cadrul programului Orizont 2020) [SWD(2017) 339 final].

(21) Printre recomandările formulate de evaluatori se numără: definirea clară a unei strategii de cercetare și dezvoltare și de inovare pe termen lung în materie de componente și sisteme electronice; obținerea unei mai bune integrări a celor trei asociații industriale care sunt membre ale întreprinderii comune ECSEL; promovarea selecției acelor proiecte care pun accentul pe integrarea verticală a activităților de cercetare; intensificarea participării IMM-urilor și explorarea unor sinergii cu alte întreprinderi comune; reducerea birocrației și punerea accentului pe strategie; simplificarea proceselor de examinare și de raportare; încurajarea statelor membre să se angajeze să pună la dispoziție finanțare multianuală pentru activitățile întreprinderii comune ECSEL; elaborarea unor mijloace adecvate de măsurare a execuției proiectelor și a impactului acestora și facilitarea trasabilității și a reutilizării rezultatelor proiectelor.

(22) Printre acțiunile specifice enunțate în planul de acțiune pentru a se da curs recomandărilor evaluatorilor se numără: promovarea utilizării de linii pilot de către noii participanți, în special IMM-urile; promovarea propunerilor integrate vertical, care pun accentul pe valoarea adăugată din punctul de vedere al inovării, al impactului și al implementării; încurajarea și sprijinirea unui număr mai mare de state participante la întreprinderea comună ECSEL să pună la dispoziție mai multe angajamente de finanțare multianuală; colaborarea cu alte întreprinderi comune; analizarea abordărilor eficiente de evaluare a impactului proiectelor și identificarea unor indicatori-cheie de performanță relevanți.

(23) Printre activitățile deja inițiate se numără: elaborarea noii Agende strategice de cercetare în materie de componente și sisteme electronice și a Agendei strategice multianuale de cercetare și de inovare, precum și organizarea următorului Forum european pentru componente și sisteme electronice, cu participarea activă a celor trei asociații membre ale întreprinderii comune ECSEL, eveniment planificat pentru noiembrie 2018.

(24) În special, întreprinderea comună ECSEL a considerat că recomandarea evaluatorului de a armoniza normele de participare ale statelor membre și ratele de rambursare stabilite la nivel național nu ține de sfera sa de competență.